passe. in ventriculo laterali et medio, qui tertius dicitur, pluri- 
mum tum puris, tum aquae subrubro colore tinctae vidimus, dura 
membrana fuit integra, et e regione vulneris aliquo usque a 
eranio libera; accreyerat in illo loco membranae caro laudata, 
quae etiam cranii foramen obturarat. Hoc idem in multis si- 
milibus vulneribus interemptis, deprehendi, Unde periculosiora 
penes me sunt cranii vulnera, in quibus integra dura, cerebrum 
laesum est, vel ubi sub dura membrana laesa vel arteria (quod 
levi de causa contingit) sanguinem effudit, quam cum membrana 
simul sit vulnerata. Siquidem horum plures, atque illorum vidi 
curatos, nam membrana dura cerebri ob suam densitatem atque 
crassitiem, nec sanguinem emmissum, nec pus sub ea generatum 
emittere potest, Hac de causa nisi reprehensionem et calumnias 
metuerem, in gravibus et periculosis capitis vulneribus ubi vel 
contusionis cerebri vel perrupti vasis sub membrana manifesta 
haberem signa, auderem hance duram cerebri membranam per- 
scindere, etenim ut in omnium, sic in horum vulnerum curatione 
praecipuum est, perficere, ut vulnera optime expurgentur, nam 
omne quod tangitur a putrido, putrescit. 
27. Adjiciam hic et aliam historiam de quodam, qui etiam ce- 
rebri habuit vulnus profundum et magnum, multo magis atque 
prima admiratione dignam. Ante quinque, ni fallor, annos Am- 
bergae in superiori Palatinatu cum Illustriss, Ducis Bavariae et 
Comitis Palatini Rheni Ludovici, Palatinatus superioris praesidis 
essem Medicus, cuidam qui ipsius principis equi instruendi curam 
gessit, nomine Nicolao Graffereuter noyam explodendi bombardam, 
frustum ejusdem (inter explodendum enim in multa frusta dis- 
rumpebatur) inter supercilia, paulo supra superciliorum interca- 
pedinem, frontem perfregit et ad dimidii digiti longitudinem in 
cerebrum oblique dextrorsum ingressum est, aliud frustum ejus- 
dem lateris oculi corneam tunicam discidit: unde aqueus sive al- 
bugineus humor totus effluxit: ex percussionis vehementia tanto 
impetu vulneratus retrorsum in terram projectus impegit, ut ex 
hac illisione oceipitis cerebri posterior pars vulneri objecta non 
leviter offensa sit, idcirco magis de hac parte, atque de vulnere 
oculove conquerebatur. Stupidus, attonitus, et omnibus sensibus 
quasi orbatus, domum vectus, et curae barbitonsorum balneato- 
rumque, qui istic magni habentur, commissus. Hi cum cerebri non 
parum ex vulnere eminere cernerent, atque prognosticarint, eum 
desperatum atque intra tridum vel quatriduum moriturum, Illustriss. 
Princeps ut erga omnes, sic yersus suos benignissimus ac cle- 
mentissimus casum ministri dolens, me accersiri, vulnus detegere, 
atque quidnam de yulnere esset, explorare jussit. Ego removi 
